Contrazt

Contrazt er et norsk danseband fra Solør, dannet høsten 2004. 

 Etablering og materiale 
Bandet ble etablert av Hanne Mette Gunnarsrud (født 1972) og Leif Dybendal (født 1961). Dybendal og Gunnarsrud hadde da samarbeidet over tid som duoen Fullt og Helt, og bestemte seg for å starte danseband sammen. De rekrutterte ytterligere tre musikere og ga det nye bandet navnet Contrazt.

Dybendal har også vært medlem av gruppene Spiritus, The Product, Voyage,  Sats, Per Ivars Orkester og Gunnar Fjeldseth Band. Han ble fra starten Contrazts faste låtskriver, som skriver det meste av bandets materiale – i tillegg til å være vokalist og gitarist.I studio og klar for siste innspurt  De Danseglade På de nyeste utgivelsene har også Gro Anita Dybendal bidratt som tekstforfatter.

 Historie 

I 2006 ga Contrazt ut sin første plate, med tittelen Kan du prøve å forstå. Neste album ble utgitt i 2007, med tittelen Leve livet. I 2008 kom albumet Sommernatt.

I 2009 sluttet Hanne Mette Gunnarsrud i bandet for å prioritere familien. Ny vokalist ble Gro Anita Johansen. Hennes første plate med Contrazt var Uten kart og kompass.

Etter fem plateutgivelser ble det gullplate for gruppa i 2010, da albumet Ser på verden solgte til gull på fire uker. I 2011 kom albumet Har det på G. Contrazt vant i 2011 prisen som årets danseband under arrangementet Gullskoen. I 2012 ga bandet ut sitt åttende album, platen Contrazt - i hundre. Contrazt ble også kåret til årets danseband på Gullskoen i 2012.

Bandet deltok i Melodi Grand Prix i 2015 med låten «Heaven», som var skrevet av de danske komponistene og tekstforfatterne Jan Lysdahl og Jacob Collin Launbjerg.

De har tidligere utgitt album på Tylden & Co. og Warner Music Norway, og har siden 2017 vært signert til Grammofon/Slager.

I 2016 medvirket bandet i NRK1-produksjonene TrygdekontoretContrazt blir trygda  De Danseglade og Beat for Beat. I 2017 var Contrazt med i NRKs Sommeråpent.

Medlemmer
Nåværende
 Gro Anita Dybendal – vokal
 Leif Dybendal –  vokal og gitar
 Conny  Nordvall – keyboards 
 Vegar Åslund – trommer

Tidligere
 Hanne Mette Gunnarsrud – vokal (2005–2009)
 Tommy Sagerud – keyboards (2005–2013)
 Gunnar Erik Ryen – bassgitar (2005–2014)
 Per Erik Pedersen – bassgitar (2014)
 Roar Sagerud – trommer (2005–2015)
 Dag Sand – trommer (2015–2016)
 Hans Olav Trøen - Bass (2014 - 2024)
 Svein Morten Haugerud (2018 - 2024)
 Kay Ronny Brobakken (2017 - 2024)

Diskografi
Album
 2006: Kan du prøve å forstå
 2007: Leve livet
 2008: Sommernatt
 2009: Uten kart og kompass
 2010: Ser på verden
 2010: Contrazt aller beste
 2011: Har det på G
 2012: I hundre
 2013: På vår måte
 2013: Jul med Contrazt
 2015: Hælj
 2016: Før sola går ned
 2017: Luksusliv

 Referanser 

 Eksterne lenker 



Kategori:Norske danseband
Kategori:Band etablert i 2004
Kategori:Deltakere i Melodi Grand Prix